བྲོ་ནི་གངས་ཅན་ཡུལ་གྱི་གནའ་བོའི་ཞབས་གཞས་གྱི་བྱེ་བྲག་ཅིག་ཡིན།།བྲོ་ནི་ལུས་པོའི་ཉམས་འགྱུར་དང་ངག་གི་གླུ་དབྱངས་ཟུང་དུ་འབྲེལ་བའི་སྒྱུ་རྩལ་གྱི་རྣམ་པ་ཞིག་ཡིན་ཞིང༌།བྲོ་ནི་འགྱིངས་ཉམས་ལྡན་པ།རྐང་བྲོ་གླུ་གཞས་ཟེར་བ་ལྟར་གླུ་གཞས་ཀྱི་ནང་དོན་གཙོ་བོ་ནི།ལྷ་བླ་མ་ལ་བསྟོད་པའི་གླུ་དབྱངས་དང༌།དགའ་སྟོན་གྱི་རྟེན་འབྲེལ་ལ་བཀྲ་ཤིས་སྨོན་འདུན་ཞུ་བ།རང་གི་ཆེ་བ་བརྗོད་པ་ལ་སོགས་པ་གླུ་གཞས་ཀྱི་ཚིག་གཏིང་ཟབ་ལ་སྙན་ངག་གི་ཉམས་འགྱུར་ལྡན་པ་ཡོད་ལ།སྲོལ་རྒྱུན་གྱི་གཞས་ཚིག་ཕུད་སྐབས་འགར་འཕྲལ་དུ་གསར་རྩོམ་བྱས་ཀྱང་ཆོགབྲོ་ལ་གཟུགས་ཀྱི་ཉམས་འགྱུར་དང༌།ཕྱག་མཚན།འཁྲབ་ལུགས་ཀྱི་རྣམ་པ།ཡུལ་ལུང་སོ་སོའི་ཁྱད་ཆོས་མི་འདྲ་བར་བརྟན་ནང་གསེས་དབྱེ་བའང་མང་དུ་མཆིས།།